**ΝΟΜΟΛΟΓΙΑ ΕΘΝΙΚΩΝ ΔΙΚΑΣΤΗΡΙΩΝ ΣΕ ΘΕΜΑΤΑ ΥΠΟΒΟΗΘΟΥΜΕΝΗΣ ΑΝΑΠΑΡΑΓΩΓΗΣ**

1. **ΘΕΜΑΤΙΚΗ ΕΝΟΤΗΤΑ**

|  |  |  |
| --- | --- | --- |
| **IV. ΥΠΟΒΟΗΘΟΥΜΕΝΗ ΑΝΑΠΑΡΑΓΩΓΗ ΚΑΙ ΕΝΑΛΛΑΚΤΙΚΑ ΟΙΚΟΓΕΝΕΙΑΚΑ ΣΧΗΜΑΤΑ** | **IX. ΖΗΤΗΜΑΤΑ ΙΔΙΩΤΙΚΟΥ ΔΙΕΘΝΟΥΣ ΔΙΚΑΙΟΥ ΣΤΗΝ ΥΠΟΒΟΗΘΟΥΜΕΝΗ ΑΝΑΠΑΡΑΓΩΓΗ** |  |

1. **ΔΙΚΑΣΤΗΡΙΟ**

|  |
| --- |
| **HIGH COURT** |

1. **ΑΡΙΘΜΟΣ / ΧΡΟΝΟΛΟΓΙΑ ΑΠΟΦΑΣΗΣ / ΠΕΡΙΟΔΙΚΟ ΟΠΟΥ ΕΙΝΑΙ ΔΗΜΟΣΙΕΥΜΕΝΗ**

|  |  |
| --- | --- |
| *Re EP (a minor) v. AG* **[2013] IEHC 300 (High Court, Abbott J, 15 February 2013), 2011 Νο 68 CAF** | **Αναφορά σε**  [**http://www.beauchamps.ie/downloads/ Family%20Law%20Ezine%20July%202013.pdf**](http://www.beauchamps.ie/downloads/Family%20Law%20Ezine%20July%202013.pdf) **)**  **Αναλυτικότερες αναφορές:**  [**http://www.staredecisishibernia.com/2013/07/12/genetic-father-appointed-guardian-of-child-born-in-india-under-surrogacy-arrangement/**](http://www.staredecisishibernia.com/2013/07/12/genetic-father-appointed-guardian-of-child-born-in-india-under-surrogacy-arrangement/)  **και σε**  [**http://www.ionainstitute.ie/index.php?id=2815**](http://www.ionainstitute.ie/index.php?id=2815) |

1. **ΝΟΜΙΚΟ ΖΗΤΗΜΑ ΠΟΥ ΕΞΕΤΑΖΕΤΑΙ**

|  |  |
| --- | --- |
| **4.1.Γενική αναφορά** | **Δικαιούται τέκνο Ιρλανδού που έχει γεννηθεί στην Ινδία με παρένθετη μητέρα και ωάρια ανώνυμης δότριας να λάβει την ιρλανδική υπηκοότητα;** |
| **4.2. Ειδικότερα ζητήματα (αν έχουν εξεταστεί)** | **Ποιο είναι το συμφέρον του παιδιού;**  **Η σύντροφος του πατέρα μπορεί να έχει κάποια νομική σχέση με το παιδί;** |

1. **ΠΡΑΓΜΑΤΙΚΑ ΠΕΡΙΣΤΑΤΙΚΑ**

|  |
| --- |
| **Στο Νέο Δελχί της Ινδίας, Ιρλανδός πατέρας με τη σύντροφό του η οποία ήταν χήρα (προκύπτει ότι δεν ήταν μεταξύ τους παντρεμένοι) αποκτούν τέκνο με τη χρήση παρένθετης ινδής μητέρας μετά από γονιμοποίηση ωαρίου ανώνυμης δότριας από το σπέρμα του άντρα. Δηλώνονται (ο πατέρας και η σύντροφός του) ως γονείς του παιδιού στο πιστοποιητικό γέννησης (κάτι τέτοιο είναι επιτρεπτό στην Ινδία). Στη συνέχεια επιστρέφουν στην Ιρλανδία και ζητούν να λάβει το παιδί ιρλανδική υπηκοότητα και διαβατήριο.** |

1. **ΔΙΚΑΣΤΙΚΗ ΚΡΙΣΗ**

|  |
| --- |
| **Ο δικαστής εξέτασε κατ’ αρχάς τα γενετικά τεστ που αποδείκνυαν σε ποσοστό 99.99% ότι το παιδί ήταν τέκνο του πατέρα. Έλαβε υπόψη του το γεγονός ότι το παιδί ζούσε και μεγάλωνε με τον πατέρα και τη σύντροφό του, η οποία ασκούσε επιμελώς μέριμνα και φροντίδα γι΄αυτό, ενώ η παρένθετη μητέρα δεν είχε διαδραματίσει ουδέποτε κάποιο ρόλο στην ανατροφή του ούτε είχε επικοινωνία ή σχέση μαζί του. Αναγνώρισε την ύπαρξη de facto οικογένειας μεταξύ του τέκνου του πατέρα του και της συντρόφου του. Κατέληξε ότι, το συμφέρον του τέκνου επιτάσσει να λάβει ιρλανδικό διαβατήριο.** |

1. **ΣΧΟΛΙΑ / ΠΑΡΑΤΗΡΗΣΕΙΣ ΕΠΙ ΤΗΣ ΑΠΟΦΑΣΗΣ**

|  |
| --- |
| **Είναι σημαντικό ότι αναγνωρίζεται de facto οικογενειακός δεσμός και δεν αναζητείται η βιολογική αλήθεια και η γενετική απόδειξη της συγγένειας. Επίσης, η απόφαση δεν βρίσκει προσκόμματα στο γεγονός ότι η διαδικασία της ι.υ.α έλαβε χώρα σε άλλο κράτος αλλά εστιάζει στο συμφέρον του παιδιού που έχει γεννηθεί.**  **Σχόλια:**  [**http://www.imn.ie/index.php?option=com\_content&view=article&id=5211:surrogacy-in-ireland-&catid=57:clinical-news&Itemid=3**](http://www.imn.ie/index.php?option=com_content&view=article&id=5211:surrogacy-in-ireland-&catid=57:clinical-news&Itemid=3) |

**ΝΟΜΟΛΟΓΙΑ ΕΘΝΙΚΩΝ ΔΙΚΑΣΤΗΡΙΩΝ ΣΕ ΘΕΜΑΤΑ ΥΠΟΒΟΗΘΟΥΜΕΝΗΣ ΑΝΑΠΑΡΑΓΩΓΗΣ**

1. **ΘΕΜΑΤΙΚΗ ΕΝΟΤΗΤΑ**

|  |  |  |
| --- | --- | --- |
| **ΙII. ΕΙΔΙΚΕΣ ΜΟΡΦΕΣ ΥΠΟΒΟΗΘΟΥΜΕΝΗΣ ΑΝΑΠΑΡΑΓΩΓΗΣ** |  | **2.ΠΑΡΕΝΘΕΤΗ ΜΗΤΡΟΤΗΤΑ** |

1. **ΔΙΚΑΣΤΗΡΙΟ**

|  |
| --- |
| **HIGH COURT** |

1. **ΑΡΙΘΜΟΣ / ΧΡΟΝΟΛΟΓΙΑ ΑΠΟΦΑΣΗΣ / ΠΕΡΙΟΔΙΚΟ ΟΠΟΥ ΕΙΝΑΙ ΔΗΜΟΣΙΕΥΜΕΝΗ**

|  |  |
| --- | --- |
| **2011 No 46 M** | **Ηλεκτρονική σελίδα του COURTS SERVICE IRELAND (**[**http://www.courts.ie/ Judgments.nsf/bce24a8184816f1580256ef30048ca50/ e3f0dc917872554c80257b250052dab3?OpenDocument**](http://www.courts.ie/Judgments.nsf/bce24a8184816f1580256ef30048ca50/e3f0dc917872554c80257b250052dab3?OpenDocument)**)** |

1. **ΝΟΜΙΚΟ ΖΗΤΗΜΑ ΠΟΥ ΕΞΕΤΑΖΕΤΑΙ**

|  |  |
| --- | --- |
| **4.1.Γενική αναφορά** | **Ποια είναι η νομική μητέρα παιδιών που έχουν γεννηθεί από παρένθετη μητέρα;** |
| **4.2. Ειδικότερα ζητήματα (αν έχουν εξεταστεί)** | **Πρωτεύουσα σημασία έχει η γενετική συγγένεια ή η κυοφορία;**  **Ποιο είναι το συμφέρον του παιδιού που γεννήθηκε;**  **Ενδιαφέρει η συμφωνία των μερών που προηγήθηκε;** |

1. **ΠΡΑΓΜΑΤΙΚΑ ΠΕΡΙΣΤΑΤΙΚΑ**

|  |
| --- |
| **Ο κύριος OR και η κυρία CR είναι παντρεμένοι, αλλά δεν μπορούν να τεκνοποιήσουν. Συμφωνούν με την αδερφή της CR ώστε αυτή να κυοφορήσει έμβρυο που έχει προκύψει από in vitro γονιμοποίηση ωαρίου της CR και σπέρματος του OR. Γεννιούνται δίδυμα. Στο ληξιαρχείο δηλώνονται ως γονείς ο OR και η παρένθετη μητέρα. Στη συνέχεια προσκομίζοντας γενετικά τεστ ζητούν να αλλάξει η καταχώρηση και να αναγνωρισθεί ως μητέρα των διδύμων η γενετική τους μητέρα CR. Οι αρχές αρνούνται να ικανοποιήσουν το αίτημα υποστηρίζοντας ότι μητέρα ενός παιδιού είναι αυτή “who gives birth” και ότι ο κανόνας “Mater Semper Certus Est” δεν μπορεί να διαταραχθεί.** |

1. **ΔΙΚΑΣΤΙΚΗ ΚΡΙΣΗ**

|  |
| --- |
| **Ο κανόνας “Mater Semper Certus Est” είναι βασικός και θεμελιώδης. Το δίκαιο της οικογένειας δομήθηκε πάνω σε αυτόν. Οι διοικητικές αρχές είναι υποχρεωμένες να ελέγχουν την τήρησή του. Με βάση αυτό τον κανόνα, μητέρα λογίζεται η γυναίκα που γεννά και δίνει ζωή.**  **Η συμφωνία μεταξύ των μερών δεν είναι ικανός λόγος για να τον ανατρέψει.**  **Στη συγκεκριμένη περίπτωση, λαμβάνοντας υπόψη:**  **Α. το γεγονός ότι υπήρχε εξ αρχής μια συμφωνία μεταξύ των μερών ότι η παρένθετη μητέρα δεν θα έχει κάποια σχέση με τα παιδιά ούτε θα ασκεί γονική μέριμνα και επιμέλεια επ’ αυτών, η οποία πράγματι τηρήθηκε και γενικότερα υπήρχε ένα κλίμα συνεργασίας και κατανόησης.**  **Β. Το γεγονός ότι βιολογικοί-γενετικοί γονείς των παιδιών που γεννήθηκαν ήταν οι αιτούντες και η παρένθετη χρησιμοποιήθηκε μόνο ως κυοφόρος.**  **Γ. Επιστημονικά δεδομένα που αποδεικνύουν ότι τα χαρακτηριστικά του DNA των εμβρύων δεν υπόκεινται σε σοβαρές γενετικές επιδράσεις από την μήτρα που τα φιλοξενεί.**  **Αποφάσισε ότι θα πρέπει και κατά το νόμο να αναγνωρισθεί ως μητέρα των διδύμων η γενετική τους μητέρα και όχι η παρένθετη μητέρα.**  **Για τον πατέρα δεν δημιουργήθηκε πρόβλημα εξ αρχής διότι αφενός η γονιμοποίηση έγινε με δικό του σπέρμα, αφετέρου προσήλθε μαζί με τη γυναίκα που γέννησε και δήλωσε πατέρας των παιδιών στο ληξιαρχείο.** |

1. **ΣΧΟΛΙΑ / ΠΑΡΑΤΗΡΗΣΕΙΣ ΕΠΙ ΤΗΣ ΑΠΟΦΑΣΗΣ**

|  |
| --- |
| **Η δικαστική αυτή κρίση ήταν από τις ελάχιστες που έχουν δεχτεί ότι η παρένθετη μητέρα δεν πρέπει να λογίζεται ως η νομική μητέρα παιδιών που θα γεννηθούν. Για το λόγο αυτό άλλωστε έχει αχθεί ενώπιον του Supreme Court με ένδικα μέσα που άσκησαν οι δημόσιες αρχές. (δήλωση στις 06/06/2013 ,** [**www.welfare.ie/en/pressoffice/pages/pr060613a.aspx#**](http://www.welfare.ie/en/pressoffice/pages/pr060613a.aspx) **).**  **Σχόλια σε άρθρα:**  [**http://www.irishtimes.com/news/crime-and-law/supreme-court-reserves-judgment-in-surrogacy-case-1.1682158**](http://www.irishtimes.com/news/crime-and-law/supreme-court-reserves-judgment-in-surrogacy-case-1.1682158)  [**http://www.beauchamps.ie/downloads/Family%20Law%20Ezine%20July%202013.pdf**](http://www.beauchamps.ie/downloads/Family%20Law%20Ezine%20July%202013.pdf)  [**http://www.bionews.org.uk/page\_265258.asp**](http://www.bionews.org.uk/page_265258.asp)  [**http://www.imn.ie/index.php?option=com\_content&view=article&id=5211:surrogacy-in-ireland-&catid=57:clinical-news&Itemid=3**](http://www.imn.ie/index.php?option=com_content&view=article&id=5211:surrogacy-in-ireland-&catid=57:clinical-news&Itemid=3) |

**ΝΟΜΟΛΟΓΙΑ ΕΘΝΙΚΩΝ ΔΙΚΑΣΤΗΡΙΩΝ ΣΕ ΘΕΜΑΤΑ ΥΠΟΒΟΗΘΟΥΜΕΝΗΣ ΑΝΑΠΑΡΑΓΩΓΗΣ**

1. **ΘΕΜΑΤΙΚΗ ΕΝΟΤΗΤΑ**

|  |  |  |
| --- | --- | --- |
| **IV ΥΠΟΒΟΗΘΟΥΜΝΗ ΑΝΑΠΑΡΑΓΩΓΗ ΚΑΙ ΕΝΑΛΛΑΚΤΙΚΑ ΟΙΚΟΓΕΝΕΙΑΚΑ ΣΧΗΜΑΤΑ** | **Α. ΜΟΝΑΧΙΚΕΣ ΓΥΝΑΙΚΕΣ**  **Γ. ΟΜΟΦΥΛΑ ΖΕΥΓΑΡΙΑ** |  |

1. **ΔΙΚΑΣΤΗΡΙΟ**

|  |
| --- |
| **SUPREME COURT** |

1. **ΑΡΙΘΜΟΣ / ΧΡΟΝΟΛΟΓΙΑ ΑΠΟΦΑΣΗΣ / ΠΕΡΙΟΔΙΚΟ ΟΠΟΥ ΕΙΝΑΙ ΔΗΜΟΣΙΕΥΜΕΝΗ**

|  |  |
| --- | --- |
| **186/08**  **2007 No 26M** | **Ηλεκτρονική σελίδα του SUPREME COURT IRELAND (**[http://www.supremecourt.ie/ Judgments.nsf/60f9f366f10958d1802572ba003d3f45/ e38386fa6f02e44e80257688003f7a9a?OpenDocument](http://www.supremecourt.ie/Judgments.nsf/60f9f366f10958d1802572ba003d3f45/e38386fa6f02e44e80257688003f7a9a?OpenDocument) **)** |

1. **ΝΟΜΙΚΟ ΖΗΤΗΜΑ ΠΟΥ ΕΞΕΤΑΖΕΤΑΙ**

|  |  |
| --- | --- |
| **4.1.Γενική αναφορά** | **Άνδρας είναι δωρητής σπέρματος το οποίο χρησιμοποιεί γυναίκα που έχει μακροχρόνια σχέση με άλλη γυναίκα. Στη συνέχεια ο άνδρας ζητά να αναγνωριστεί πατέρας του τέκνου. Μπορεί να αποκλειστεί βάση της συμφωνίας που υπέγραψαν πριν τη γονιμοποίηση;** |
| **4.2. Ειδικότερα ζητήματα (αν έχουν εξεταστεί)** | **Δικαίωμα επικοινωνίας του πατέρα.**  **Συμφέρον του παιδιού** |

1. **ΠΡΑΓΜΑΤΙΚΑ ΠΕΡΙΣΤΑΤΙΚΑ**

|  |
| --- |
| **Η γυναίκα, Αυστραλέζα 42 ετών δηλώνει λεσβία και συζεί πάνω από 20 χρόνια με τη σύντρόφο της 53 ετών, με την οποία μάλιστα έχουν συνάψει νόμιμο γάμο στην Αγγλία το 2006. Προσπαθούν να αποκτήσουν παιδί με σπέρμα δότη οποίος θα είναι γνωστός αλλά δεν θα γίνει ποτέ γνωστό στο παιδί ποιος είναι .Γνωρίζουν άνδρα ετών 41 που δηλώνει ομοφυλόφιλος. Τους δίνει σπέρμα αφού υπογράφουν ένα συμφωνητικό. Στη συνέχεια ο άνδρας διαφοροποιείται, ζητά συμμετοχή στη ζωή της οικογένειας και παρουσιάζει το παιδί ως δικό του. Γενικώς, παραβαίνει όσα υπέγραψε στο συμφωνητικό, παρά τις διαμαρτυρίες των γυναικών και ζητά να αναγνωριστεί ως πατέρας του παιδιού και ως κηδεμόνας, ενώ ζητά παράλληλα να απαγορευτεί στις γυναίκες να μεταβούν με το παιδί στην Αυστραλία διότι υποψιάζεται ότι το κάνουν για να μείνουν μόνιμα εκεί και να τον αποκλείσουν από οποιαδήποτε επικοινωνία.** |

1. **ΔΙΚΑΣΤΙΚΗ ΚΡΙΣΗ**

|  |
| --- |
| **Οποιαδήποτε συμφωνία μεταξύ των μερών δεν είναι δεσμευτική. Ερμηνεύεται μόνο με κριτήριο το συμφέρον του παιδιού.**  **Ομόφυλα ζευγάρια δεν συνιστούν de facto οικογένεια σύμφωνα με το Ιρλανδικό Σύνταγμα και αντίθετα πορίσματα του Δικαστηρίου του Στρασβούργου δεν έχουν εφαρμογή.**  **Ο πατέρας που δεν είναι παντρεμένος με τη μητέρα του παιδιού, μπορεί να ζητήσει να έχει την επιμέλεια και την γονική μέριμνα.**  **Η υπόθεση αναπέμφθηκε στο High Court.** |

1. **ΣΧΟΛΙΑ / ΠΑΡΑΤΗΡΗΣΕΙΣ ΕΠΙ ΤΗΣ ΑΠΟΦΑΣΗΣ**

|  |
| --- |
| **Βλέπε και παραπεμπτική απόφαση 112/07 στην ηλεκτρονική διεύθυνση του Supreme Court** [**http://www.supremecourt.ie/ Judgments.nsf/60f9f366f10958d1802572ba003d3f45/ 9351b5533b011b4b8025731d0037655c?OpenDocument**](http://www.supremecourt.ie/Judgments.nsf/60f9f366f10958d1802572ba003d3f45/9351b5533b011b4b8025731d0037655c?OpenDocument)  **Σχετικά με την μη αναγνώριση εκ του συντάγματος των ομοφιλικών σχέσεων:** [**https://www.constitution.ie/AttachmentDownload.ashx?mid=5f029d00-2aa4-e211-a5a0-005056a32ee4**](https://www.constitution.ie/AttachmentDownload.ashx?mid=5f029d00-2aa4-e211-a5a0-005056a32ee4)  **Σχόλια για την απόφαση:**  [**http://humanrights.ie/children-and-the-law/mcd-v-l-in-the-supreme-court-sperm-donation-gay-families-and-marriage/**](http://humanrights.ie/children-and-the-law/mcd-v-l-in-the-supreme-court-sperm-donation-gay-families-and-marriage/)  [**http://www.jdsupra.com/legalnews/supreme-court-decision-irish-family-la-30309/**](http://www.jdsupra.com/legalnews/supreme-court-decision-irish-family-la-30309/) |

**ΝΟΜΟΛΟΓΙΑ ΕΘΝΙΚΩΝ ΔΙΚΑΣΤΗΡΙΩΝ ΣΕ ΘΕΜΑΤΑ ΥΠΟΒΟΗΘΟΥΜΕΝΗΣ ΑΝΑΠΑΡΑΓΩΓΗΣ**

1. **ΘΕΜΑΤΙΚΗ ΕΝΟΤΗΤΑ**

|  |  |  |
| --- | --- | --- |
| **ΙI. Υποβοηθούμενη αναπαραγωγή σε ζευγάρια** | **Δ.Ζητήματα σχετιζόμενα με το γεννητικό υλικό** | **12. Κρυοσυντήρηση γεννητικού υλικού** |

1. **ΔΙΚΑΣΤΗΡΙΟ**

|  |
| --- |
| **SUPREME COURT** |

1. **ΑΡΙΘΜΟΣ / ΧΡΟΝΟΛΟΓΙΑ ΑΠΟΦΑΣΗΣ / ΠΕΡΙΟΔΙΚΟ ΟΠΟΥ ΕΙΝΑΙ ΔΗΜΟΣΙΕΥΜΕΝΗ**

|  |  |
| --- | --- |
| **Supreme Court Record Number: 469/06 & 59/07** | **Ηλεκτρονική σελίδα του SUPREME COURT OF IRELAND (**[http://www.supremecourt.ie/Judgments.nsf/ 60f9f366f10958d1802572ba003d3f45/8c637ab92ec21c668025768d003d077b? OpenDocument](http://www.supremecourt.ie/Judgments.nsf/60f9f366f10958d1802572ba003d3f45/8c637ab92ec21c668025768d003d077b?OpenDocument) **)** |

1. **ΝΟΜΙΚΟ ΖΗΤΗΜΑ ΠΟΥ ΕΞΕΤΑΖΕΤΑΙ**

|  |  |
| --- | --- |
| **4.1.Γενική αναφορά** | **Τα κρυοσυντηρημένα γονιμοποιημένα ωάρια εντάσσονται στην έννοια της αγέννητης ζωής (αρ. 40.3.3 Ιρλανδικού συντάγματος);** |
| **4.2. Ειδικότερα ζητήματα (αν έχουν εξεταστεί)** | **Σε ποιόν ανήκουν τα κρυοσυντηρημένα γονιμοποιημένα ωάρια; Μπορούν να χρησιμοποιηθούν χωρίς τη συναίνεση του άντρα;** |

1. **ΠΡΑΓΜΑΤΙΚΑ ΠΕΡΙΣΤΑΤΙΚΑ**

|  |
| --- |
| **Η Mary Roche και ο Thomas Roche ήταν παντρεμένοι και αντιμετώπιζαν κάποια προβλήματα γονιμότητας. Με κατάλληλη αγωγή κατάφεραν να αποκτήσουν ένα παιδί το 1997. Στη συνέχεια κατέφυγαν σε in vitro γονιμοποίηση έξι εμβρύων (με δικό τους γεννητικό υλικό) από τα οποία τρία εμφυτεύθηκαν στην γυναίκα ώστε να αποκτήσει ένα ακόμη παιδί το 2002 και τα άλλα τρία έμειναν στην κλινική κρυοσυντηρούμενα για μελλοντική χρήση. Λίγο αργότερα το ζευγάρι χώρισε. Όμως η γυναίκα ζήτησε να χρησιμοποιήσει τα εναπομείναντα γονιμοποιημένα ωάρια πτος τεκνοποιία. Η κλινική αρνήθηκε να προβεί σε οποιαδήποτε πράξη χωρίς τη συναίνεση του συζύγου της.** |

1. **ΔΙΚΑΣΤΙΚΗ ΚΡΙΣΗ**

|  |
| --- |
| **Α. Ως προς το ζήτημα του αν υπάρχει συναίνεση του άντρα και της τύχης του πλεονάζοντος υλικού:**  **Παρόλο που επιδείχθηκαν τρία έγγραφα όπου το ζευγάρι από κοινού υπέγραφε σχετικά με πράξεις που ήταν αναγκαίες όταν προσέφυγε στην κλινική για να γίνει η ι.υ.α, το δικαστήριο έκρινε ότι από αυτά δεν προκύπτει η συμφωνία του ζευγαριού για τη χρήση των κατεψυγμένων εμβρύων. Επίσης, έγινε δεκτό ότι ο άντρας μπορεί να αρνηθεί τη χρήση τους η οποία είναι αδύνατη χωρίς τη συναίνεσή του.**  **Β. Ως προς τη φύση του κατεψυγμένου γεννητικού υλικού;**  **Η συνταγματική προστασία της αγέννητης ζωής αναφέρεται σε έμβρυα μετά την εμφύτευσή τους σε γυναικεία μήτρα και όχι σε εκτός του γυναικείου σώματος γονιμοποιημένα ωάρια.**  **Απαιτείται ρύθμιση του ζητήματος από τη νομοθεσία.** |

1. **ΣΧΟΛΙΑ / ΠΑΡΑΤΗΡΗΣΕΙΣ ΕΠΙ ΤΗΣ ΑΠΟΦΑΣΗΣ**

|  |
| --- |
|  |